Δήμος Μύρινας

Ο Δήμος Μύρινας ήταν ένας από τους τέσσερις δήμους της Λήμνου που συγκροτήθηκαν σύμφωνα με το Σχέδιο Καποδίστριας από το 1999 ως το 2010. Περιλάμβανε και την πρωτεύουσα του νησιού Μύρινα και καταλάμβανε την δυτική πλευρά του νησιού. Πρωτεύουσα του δήμου ήταν η Μύρινα. Με τη διοικητική διαίρεση του 2011, σύμφωνα με το Σχέδιο Καλλικράτης ο Δήμος Μύρινας εντάχθηκε στο νέο Δήμο Λήμνου.

 Η πρωτεύουσα της Λήμνου ήταν έδρα Δήμου από τα χρόνια της τουρκοκρατίας με το όνομα Δήμος Κάστρου, όπως ήταν το τότε όνομα της Μύρινας Λήμνου. Μετά την απελευθέρωση του νησιού, που έγινε στις 8 Οκτωβρίου 1912, εφαρμόστηκε και στη Λήμνο το διάταγμα ΔΝΖ΄ (4057)/10-2-1912 περί "Ίδρυσης Δήμων και Κοινοτήτων" και συστάθηκαν ο Δήμος Κάστρου Λήμνου, ο Δήμος Μούδρου Λήμνου και ο Δήμος Κορνού. Ο Δήμος Κάστρου είχε έδρα το Κάστρο (σημερινή Μύρινα) και περιλάμβανε οικισμούς της ΝΔ πλευράς του νησιού: Πλατύ, Θάνος, Κοντιάς, Τσιμάνδρια, Πορτιανού, Λιβαδοχώρι, Σαρδές, Κορνός. Οι τρεις τελευταίοι αποσπάστηκαν και εντάχθηκαν στο Δήμο Κορνού. Το πρώτο Δημοτικό Συμβούλιο διορίστηκε από τον Διοικητή Λέσβου Πασπάτη και το αποτελούσαν ο Δήμαρχος Αναγνώστης Γαροφάλλου και έξι δημοτικοί σύμβουλοι, τέσσερις χριστιανοί: Φίλιππος Ηλιού, Γεώργιος Καλδής, Ευάγγελος Γ. Κομνηνός (ιατρός), Αλέξανδρος Βαλέττας και δύο μουσουλμάνοι: Σερίφ Αγάς και Ριζάς Εφέντ.Το 1918 με το ΦΕΚ 116Α-28/5/1918 ο Δήμος μετατράπηκε σε "Κοινότητα Κάστρου Λήμνου" με έδρα το Κάστρο, ενώ οι υπόλοιποι οικισμοί έγιναν έδρες κοινοτήτων. Από το 1920 ως το 1928 στην Κοινότητα Κάστρου αναφέρεται ως ξεχωριστός οικισμός ο "Λιμήν Κάστρου". Πρώτος κοινοτάρχης ο Ιωάννης Γ. Φεργαδιώτης. Το 1947 με το ΦΕΚ 107Α-4/6/1947 η Κοινότητα μετατράπηκε πάλι σε "Δήμο Κάστρου Λήμνου" με έδρα το Κάστρο. Πρώτος δήμαρχος ήταν ο Παναγιώτης Παπαδόπουλος. Το 1955 με το ΦΕΚ 287Α-10/10/1955 ο Δήμος μετονομάστηκε σε "Δήμο Μυριναίων" και το Κάστρο σε "Μύρινα". Το 1998 με το σχέδιο Καποδίστριας (Ν. 2539/1997, ΦΕΚ 244Α-4/12/1997) δημιουργήθηκε ο διευρυμένος "Δήμος Μύρινας Λήμνου" με έδρα τη Μύρινα και 4 δημοτικά διαμερίσματα: Πλατύ, Θάνους, Κάσπακα, Κορνού. Το 2011 με το σχέδιο Καλλικράτης ο Δήμος Μύρινας εντάχτηκε στο νέο "Δήμο Λήμνου". 1912 ως 1918: Δήμος Κάστρου Λήμνου με έδρα το Κάστρο και 10 οικισμούς: Κάστρο (έδρα του δήμου), Κάσπακας, Πλατύ, Θάνος, Κοντιάς, Τσιμάνδρια, Σαρπί, Αγγαριώνες, Πορτιανού, Πεσπέραγο. 1918 ως 1947: Κοινότητα Κάστρου Λήμνου με έδρα το Κάστρο και έναν οικισμό: Λιμήν Κάστρου (1920 ως 1928). 1947 ως 1955: Δήμος Κάστρου Λήμνου με έδρα το Κάστρο. 1956 ως 1998: Δήμος Μυριναίων με έδρα τη Μύρινα. 1999 ως 2010: Δήμος Μύρινας Λήμνου με έδρα τη Μύρινα και 4 δημοτικά διαμερίσματα: Πλατύ, Θάνους, Κάσπακα και Κορνού. 2011: ένταξη ως διαμέρισμα του Δήμου Λήμνου με έδρα τη Μύρινα. Αναλυτικά τα δημοτικά διαμερίσματα και οι οικισμοί του δήμου είναι: Δ.δ. Μυριναίων -- η Μύρινα [ 5.107 ] Δ.δ. Θάνους [ 459 ] το Θάνος [ 454 ] η Παραλία Θάνους [ 5 ] Δ.δ. Κάσπακα [ 894 ] ο Κάσπακας [ 630 ] ο Άγιος Ιωάννης [ 92 ] η Γάλη [ 170 ] τα Λιμενάρια [ 2 ] Δ.δ. Κορνού [ 355 ] ο Κορνός [ 331 ] οι Ψύλλοι [ 24 ] Δ.δ. Πλατέος [ 673 ] το Πλατύ [ 579 ] η Παραλία Πλατέος [ 90 ] ο Πλαγίσος Μώλος [ 4 ] Δήμαρχοι Κάστρου Λήμνου Αναγνώστης Γαροφάλλου (Νοέμβριος 1912 - Μάιος 1916), διορισμένος Παναγιώτης Ραφτόπουλος (Ιούνιος 1916 - Ιούνιος 1918), διορισμένος Πρόεδροι Κοινότητας Κάστρου Λήμνου Ιωάννης Γ. Φεργαδιώτης (Ιούλιος 1918 - Δεκέμβριος 1920), διορισμένος Αργύριος Αργυρίου (1921 - 1923), διορισμένος Άγγελος Κωνσταντινίδης (1924), διορισμένος Ευάγγελος Γ. Κομνηνός (1925), διορισμένος Ιωάννης Γ. Φεργαδιώτης (Δεκέμβριος 1925 - Μάρτιος 1927), εκλεγμένος Ευάγγελος Γ. Κομνηνός (Απρίλιος 1927 - Νοέμβριος 1928), εκλεγμένος Δημήτριος Βαρύτης (Δεκέμβριος 1928 - Σεπτέμβριος 1929) ως προεδρεύων αντιπρόεδρος Δημήτριος Βαρύτης (Σεπτέμβριος 1929 - Αύγουστος 1931), εκλεγμένος έμμεσα Νικόλαος Ι. Πολυταρίδης (Σεπτέμβριος 1931 - Σεπτέμβριος 1933), εκλεγμένος έμμεσα Δημήτριος Βαρύτης (20/9/1933 - 17/12/1933), εκλεγμένος έμμεσα Ιωάννης Περτσάς (Ιανουάριος 1934 - Μάρτιος 1934), εκλεγμένος έμμεσα Νικόλαος Φραγκούλης (Απρίλιος 1934 - 1935), εκλεγμένος απαλάσσεται των καθηκόντων του. Δημήτριος Βαρύτης (1935 - Ιούνιος 1936), εκλεγμένος από το Δ.Σ. Νικόλαος Φραγκούλης (13/6/1936 - Αύγουστος 1940), επαναφέρεται με έγγραφο του Υπ. Εσωτερικών. Παναγιώτης Λασκαρίδης (10/8/1940 - Σεπτέμβριος 1943) πρόεδρος διορισμένης Διοικούσας Κοινοτικής Επιτροπής. Γεώργιος Κραββαρίτης (28/9/1943 - 22/5/1944) πρόεδρος διορισμένης Διοικούσας Κοινοτικής Επιτροπής. Νικόλαος Φραγκούλης (22/11/1944 - Μάρτιος 1946) επανήλθε ως τελευταίος εκλεγμένος. Ευριπίδης Λασκαρίδης (Μάρτιος 1946 - Δεκέμβριος 1946) προεδρεύων μετά το θάνατο του Ν. Φραγκούλη. Νικόλαος Καραβίας (Δεκέμβριος 1946 - Αύγουστος 1947), εκλεγμένος. Δήμαρχοι Κάστρου Λήμνου ή Μυριναίων (από το 1956) Παναγιώτης Παπαδόπουλος (Αύγουστος 1947 - Φεβρουάριος 1948), έμμεση εκλογή. Νικόλαος Καραβίας (1/3/1948 - 31/12/1950), έμμεση εκλογή. Πλάτων Βασιλειάδης (1/1/1951 - Απρίλιος 1951), υπηρεσιακός. Χαράλαμπος Βαρύτης (15/4/1951 - Νοέμβριος 1952) Νικόλαος Καραβίας (Νοέμβριος 1952 - Νοέμβριος 1954), έμμεση εκλογή. Νικόλαος Καραβίας (Νοέμβριος 1954 - Απρίλιος 1959), έμμεση εκλογή. Αναστάσιος Παπάς (5/4/1959 - 28/12/1963), κηρύχτηκε έκπτωτος. Αλέξανδρος Φεργαδιώτης (1/1/1964 - Ιούνιος 1964), έμμεση εκλογή. Αλέξανδρος Φεργαδιώτης (5/7/1964 - Αύγουστος 1974), άμεση εκλογή, παράταση μετά την επικράτηση της δικτατορίας. Νικόλαος Λυμπέρης (Αύγουστος 1974 - Ιούνιος 1975), υπηρεσιακός. Γεώργιος Π. Χατζηχαραλάμπους (5/6/1975 - 31/12/1978), άμεση εκλογή. Ιωάννης Ξηράδης (1979 - 1982), άμεση εκλογή. Ιωάννης Ξηράδης (1983 - 1986), άμεση εκλογή. Δαβίδ Κασσίμης (1987 - 1990), άμεση εκλογή. Δέσποινα Κωνστάντιου (1991 - 1994), άμεση εκλογή. Γεώργιος Π. Χατζηχαραλάμπους (1995 - 1998), άμεση εκλογή. Δήμαρχοι Μύρινας Λήμνου Κωνσταντίνος Σάμπαλος (1999 - 2002), άμεση εκλογή. Νικόλαος Κορνιώτης (2003 - 2006), άμεση εκλογή. Αθανάσιος Σκαμάγκης (2007 - 2010), άμεση εκλογή. Καίτη Σαπέρα-Βρούντζου, "Η Δημοτική Ιστορία της Μύρινας", εφ. Λήμνος 591 (5/8/2009). Καίτη Σαπέρα-Βρούντζου, "Οι πρώτες 100 μέρες από την 8η Οκτωβρίου 1912 στο Δημοτικό Συμβούλιο Κάστρου", εφ. Λήμνος 497 (26/9/2007). "Λεξικό Διοικητικών Μεταβολών των Δήμων και Κοινοτήτων (1912-2001)" ΚΕΔΚΕ-ΕΕΤΑΑ, Αθήνα 2002.